stanford-oval/wikipedia huggingface dataset:
พระประจนปัจจนึก (พุก มหาดิลก)
ตำแหน่งสำคัญทางการเมือง

1 ธันวาคม 2494 - 20 ตุลาคม 2501 - ประธานสภาผู้แทนราษฎร (11 สมัย)
12 กันยายน 2477 - 24 มิถุนายน 2487 - รองประธานสภาผู้แทนราษฎร (10 สมัย)
3 กุมภาพันธ์ 2502 - 30 มิถุนายน 2511 - สมาชิกสภาร่างรัฐธรรมนูญ
18 กันยายน 2500 - 20 ตุลาคม 2501 - สมาชิกสภาผู้แทนราษฎร ประเภท 2
30 พฤศจิกายน 2494 - 16 กันยายน 2500 - สมาชิกสภาผู้แทนราษฎรประเภทที่ 2
24 พฤษภาคม 2489 - 9 พฤศจิกายน 2490 - สมาชิกวุฒิสภา
9 ธันวาคม 2476 - 10 พฤษภาคม 2489 - สมาชิกสภาผู้แทนราษฎร ประเภท 2
เครื่องราชอิสริยาภรณ์

พลเอก พระประจนปัจจนึก (พุก มหาดิลก) ได้รับพระราชทานเครื่องราชอิสริยาภรณ์ทั้งไทยและเต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2497 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2495 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2498 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2469 –  เหรียญจักรมาลา (ร.จ.ม.)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 2 (อ.ป.ร.2)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ไต้หวัน :
พ.ศ. 2501 –  เครื่องอิสริยาภรณ์ดาราอันสุกสกาว ชั้นที่ 1 (ชั้นสายสะพายชั้นพิเศษ)
อนิจกรรม

พลเอก พระประจนปัจจนึก ได้ถึงแก่อนิจกรรมเมื่อวันที่ 27 พฤศจิกายน 2513 รวมอายุได้ 78 ปี 248 วัน
มาร

ภาพที่พรรณาถึงลักษณะของมารดังที่พบเห็นในโคเด็กซ์ กิกาส
ประติมากรรมปีศาจในพิพิธภัณฑ์ปีศาจในเคานาส, ลิทัวเนีย
มาร (อังกฤษ: devil; กรีก: διάβολος หรือ diávolos = 'slanderer' หรือ 'accuser') เป็นเทวดาใจบาปที่คอยขัดขวางการทำดี และเป็นบุคลาธิษฐานของความชั่วร้าย ในศาสนาอับราฮัมถือว่ามารคือซาตาน โดยเฉพาะศาสนาคริสต์ถือว่ามารเป็นบุคคลแรก ๆ ที่เป็นปฏิปักข์กับพระเป็นเจ้า
ศาสนาพุทธ

บทความหลัก: มาร (ศาสนาพุทธ) และ ท้าววสวัตตี
ในศาสนาพุทธเชื่อว่าท้าววสวัตตี คือเทพบุตรมารผู้เป็นจอมเทพในสวรรค์ชั้นปรนิมมิตวสวัตดี
ศาสนาคริสต์

ศาสนาคริสต์เชื่อว่ามารคือหัวหน้าของพวกเทวดาตกสวรรค์ เขามีอำนาจเหนือโลกและอยู่เบื้องหลังการทำบาปต่าง ๆ เช่น เป็นงูที่ล่อลวงอาดัมกับเอวาให้กินผลไม้ต้องห้าม แต่ในการพิพากษาครั้งสุดท้าย มารจะถูกโยนลงไปในบึงไฟแล้วทุกข์ทรมานในนั้นตลอดไป
ศาสนาอิสลาม

บทความหลัก: ชัยฏอน
ศาสนาอิสลามเรียกซาตานว่าชัยฏอน
แหล่งข้อมูลอื่น

Catholic Encyclopedia
Children of the Devil เก็บถาวร 2009-07-30 ที่ เวย์แบ็กแมชชีน
The Devil - Unjustly Maligned เก็บถาวร 2008-07-19 ที่ เวย์แบ็กแมชชีน
กาลีฆาฏมนเทียร

| กาลีฆาฏมนเทียร |
| --- | --- |
กาลีฆาฏมนเทียรยามค่ำคืน
ศาสนา
ศาสนา: ศาสนาฮินดู
เทพ: พระกาลี
เทศกาล: กาลีบูชา
ที่ตั้ง
ที่ตั้ง: โกลกาตา
รัฐ: รัฐเบงกอลตะวันตก
ประเทศ: ประเทศอินเดีย
ที่ตั้งในรัฐเบงกอลตะวันตก
พิกัดภูมิศาสตร์: 22°31′12″N 88°20′31″E﻿ / ﻿22.52000°N 88.34194°E﻿ / 22.52000; 88.34194
สถาปัตยกรรม
ประเภท: เบงกอล
เสร็จสมบูรณ์: 1809
เว็บไซต์
in.mandironline.org/in-700026-100001/
กาลีฆาฏมนเทียร (เบงกอล: কালীঘাট মন্দির; Kālīghāṭa mandir) เป็นมนเทียรในย่านกาลีฆาฏของนครโกลกาตา รัฐเบงกอลตะวันตก ประเทศอินเดีย สร้างขึ้นเพื่อบูชาพระกาลี มนเทียรนี้เป็นหนึ่งใน 51 ศากติปีฐ
กาลีฆาฏมนเทียรเป็นหนึ่งในศักติปีฐที่สำคัญที่สุดสี่แห่งที่เรียกรวมกันว่า "อาทีศักติปีฐ" ได้แก่วิมลมนเทียร, ตาราตาริณี, กามขยมนเทียร และ ทักษิณกาลี ที่กาลีฆาฏ
มนเทียรหลังปัจจุบันสร้างขึ้นแล้วเสร็จในปี ค.ศ. 1809 ภายใต้การอุปถัมภ์ของครอบครัวของสาพรรณะ โรย จาวธุรี (Sabarna Roy Chowdhury)
ราชการส่วนภูมิภาค (ประเทศไทย)

ราชการส่วนภูมิภาค หมายถึงหน้าที่เดียวราชการของกระทรวง ทบวง กรมต่าง ๆ ซึ่งได้แบ่งแยกออกไปดำเนินการจัดทำตามเขตการปกครอง โดยมีเจ้าหน้าที่ของทางราชการส่วนกลาง ซึ่งได้รับแต่งตั้งออกไปประจำตามเขตการปกครองต่าง ๆ ในส่วนภูมิภาคเพื่อบริหารราชการภายใต้การบังคับบัญชาของราชการส่วนกลางโดยมีการติดต่อกันอย่างใกล้ชิดเพราะถือเป็นเพียงการแบ่งอำนาจการปกครองออกมาจากการบริหารส่วนกลาง
การบริหารราชการส่วนภูมิภาคเป็นการบริหารราชการตามหลักการแบ่งอำนาจโดยส่วนกลางแบ่งอำนาจในการบริหารราชการให้แก่ภูมิภาค อันได้แก่จังหวัด มีอำนาจในการดำเนินกิจการในท้องที่แทนการบริหารราชการส่วนกลาง
ลักษณะการแบ่งอำนาจให้แก่การบริหารราชการส่วนภูมิภาค หมายถึง การมอบอำนาจในการตัดสินใจ วินิจฉัย สั่งการให้แก่เจ้าหน้าที่ที่ไปประจำปฏิบัติงานในภูมิภาค เจ้าหน้าที่ในภูมิภาคให้อำนาจบังคับบัญชาของส่วนกลางโดยเฉพาะในเรื่องการแต่งตั้งถอดถอนและงบประมาณซึ่งเป็นผลให้ส่วนภูมิภาคอยู่ในการควบคุมตรวจสอบจากส่วนกลางและส่วนกลางอาจเรียกอำนาจกลับคืนเมื่อใดก็ได้
การจัดระเบียบบริหารราชการส่วนภูมิภาค > จังหวัด

จังหวัดเป็นหน่วยราชการที่ปกครองส่วนภูมิภาคที่ใหญ่ที่สุด มีฐานะเป็นนิติบุคคลประกอบขึ้นด้วยอำเภอหลายอำเภอหลาย อำเภอ การตั้ง ยุบและเปลี่ยนแปลงเขตจังหวัด ให้ตราเป็นกฎหมายพระราชบัญญัติ ในจังหวัดหนึ่ง ๆ มีผู้ว่าราชการจังหวัดเป็นผู้รับนโยบายและคำสั่งจากนายกรัฐมนตรีในฐานะหัวหน้ารัฐบาล คณะรัฐมนตรี กระทรวง และกรม มาปฏิบัติการให้เหมาะสมกับท้องที่และประชาชนและเป็นผู้บังคับบัญชาสูงสุดในบรรดาข้าราชการฝ่ายบริหารส่วนภูมิภาคในเขตจังหวัดที่รับผิดชอบ อาจจะมีรองผู้ว่าราชการจังหวัดหรือ ผู้ช่วยผู้ว่าราชการจังหวัด ซึ่งสังกัดกระทรวงมหาดไทย
ผู้ว่าราชการจังหวัด มีคณะปรึกษาในการบริหารราชการแผ่นดินในจังหวัดนั้นเรียกว่า คณะกรมการจังหวัดประกอบด้วยผู้ว่าราชการจังหวัดเป็นประธาน รองผู้ว่าราชการจังหวัดหนึ่งคนตามที่ผู้ว่าราชการจังหวัดมอบหมาย ปลัดจังหวัด อัยการจังหวัดซึ่งเป็นหัวหน้าที่ทำการอัยการจังหวัด รองผู้บังคับการตำรวจซึ่งทำหน้าที่หัวหน้าตำรวจภูธรจังหวัดหรือผู้กำกับการตำรวจภูธรจังหวัด แล้วแต่กรณีและหัวหน้าส่วนราชการประจำจังหวัดจากกระทรวงและทบวงต่าง ๆ เว้นแต่กระทรวงมหาดไทยซึ่งประจำอยู่ในจังหวัด กระทรวง และทบวงละหนึ่งคนเป็นกรมการจังหวัด และหัวหน้าสำนักงานจังหวัดเป็นกรมการจังหวัดและเลขานุการ
ให้แบ่งส่วนราชการของจังหวัด ดังนี้
สำนักงานจังหวัด มีหน้าที่เกี่ยวกับราชการทั่วไปและการวางแผนพัฒนาจังหวัดของจังหวัดนั้นมีหัวหน้าสำนักงานจังหวัดเป็นผู้บังคับบัญชาข้าราชการและรับผิดชอบในการปฏิบัติราชการของสำนักงานจังหวัด
ส่วนราชการต่าง ๆ ซึ่งกระทรวง ทบวง กรม ได้ตั้งขึ้น มีหน้าที่เกี่ยวกับราชการของกระทรวง ทบวง กรมนั้น ๆ มีหัวหน้าส่วนราชการประจำจังหวัดนั้น ๆ เป็นผู้ปกครองบังคับบัญชารับผิดชอบ
การจัดระเบียบบริหารราชการส่วนภูมิภาค > อำเภอ

อำเภอ เป็นหน่วยราชการบริหารส่วนภูมิภาครองจากจังหวัด แต่ไม่มีฐานะเป็นนิติบุคคลเหมือนจังหวัด การจัดตั้ง ยุบเลิกและเปลี่ยนแปลงเขตอำเภอ กระทำได้โดยตราเป็น พระราชกฤษฎีกา มีนายอำเภอเป็นหัวหน้าปกครองบังคับบัญชาข้าราชการในอำเภอ และรับผิดชอบการบริหารราชการของอำเภอ นายอำเภอสังกัดกระทรวงมหาดไทย และให้มีปลัดอำเภอและหัวหน้าส่วนราชการประจำอำเภอซึ่งกระทรวงต่าง ๆ ส่งมาประจำให้ปฏิบัติหน้าที่เป็นผู้ช่วยเหลือ
การแบ่งส่วนราชการของอำเภอ มีดังนี้
สำนักงานอำเภอ มีหน้าที่เกี่ยวกับราชการทั่วไปของอำเภอนั้น ๆ มีนายอำเภอเป็นผู้ปกครองบังคับบัญชาข้าราชการและรับผิดชอบ
ส่วนต่าง ๆ ซึ่งกระทรวง ทบวง กรมได้ตั้งขึ้นในอำเภอนั้น มีหน้าที่เกี่ยวกับราชการของกระทรวง ทบวง กรมนั้น ๆ มีหัวหน้าส่วนราชการประจำอำเภอนั้น ๆ เป็นผู้ปกครองบังคับบัญชารับผิดชอบ
การจัดระเบียบบริหารราชการส่วนภูมิภาคแบบเฉพาะ > ส่วนราชการของกระทรวงกลาโหมในส่วนภูมิภาค

การบริหารราชการของ กระทรวงกลาโหมในส่วนภูมิภาค เป็นรูปแบบเฉพาะตามพระราชบัญญัติระเบียบราชการกระทรวงกลาโหม พ.ศ. 2551 ซึ่งมิได้กำหนดให้กระทรวงกลาโหมต้องจัดการระเบียบการบริหารส่วนภูมิภาค แต่การจัดส่วนราชการใหม่ตามพระราชกฤษฎีกาแบ่งส่วนราชการและกำหนดหน้าที่ของส่วนราชการกองบัญชาการกองทัพไทย กองทัพบก กองทัพเรือ และกองทัพอากาศ ได้แบ่งส่วนราชการในภูมิภาคดังนี้
กองบัญชาการกองทัพไทย
หน่วยบัญชาการทหารพัฒนา มีหน้าที่พิจารณาเสนอความเห็นเกี่ยวกับนโยบายวางแผน อำนวยการประสานงาน และดำเนินการ เกี่ยวกับการเสริมสร้างความมั่นคงของชาติ ด้วยการพัฒนาประเทศ และสังคมจิตวิทยาของประเทศ ในท้องถิ่นทุรกันดาร ในพื้นที่กำหนดเพื่อป้องกันอธิปไตย และรักษาความสงบเรียบร้อยของประเทศ รวมทั้งการพัฒนา กำลังพล สำหรับสนับสนุน การพัฒนาประเทศ ตลอดจน ปฏิบัติภารกิจอื่น ๆ ที่เกี่ยวข้อง ตามที่ ได้รับมอบหมาย โดยแบ่งพื้นที่เป็น
สำนักงานพัฒนาภาค 1
สำนักงานพัฒนาภาค 2
สำนักงานพัฒนาภาค 3
สำนักงานพัฒนาภาค 4
สำนักงานพัฒนาภาค 5
กองทัพบก
กองทัพภาค มีหน้าที่ป้องกันอธิปไตย และรักษาความสงบเรียบร้อยของประเทศ ในส่วนภูมิภาค โดยแบ่งส่วนราชการออกเป็น กองพลทหารม้า กองพลพัฒนา กรมทหารปืนใหญ่ หน่วยป้องกันชายแดนและภารกิจพิเศษในพื้นที่ และหน่วยขึ้นตรง เช่น มณฑลทหารบก จังหวัดทหารบก โดยแบ่งพื้นที่เป็น
กองทัพภาคที่ 1
กองทัพภาคที่ 2
กองทัพภาคที่ 3
กองทัพภาคที่ 4
กองทัพเรือ
กองทัพเรือภาค มีหน้าที่ป้องกันอธิปไตย และรักษาความสงบเรียบร้อยของประเทศทางทะเล ในส่วนภูมิภาค โดยแบ่งส่วนราชการออกเป็น หมวดเรือเฉพาะกิจ หมวดบินเฉพาะกิจ และชุดปฏิบัติการพิเศษ โดยแบ่งพื้นที่เป็น
กองทัพเรือภาคที่ 1
กองทัพเรือภาคที่ 2
กองทัพเรือภาคที่ 3
กองทัพอากาศ
ส่วนกำลังรบ มีหน้าที่ป้องกันอธิปไตย และรักษาความสงบเรียบร้อยของประเทศทางอากาศ โดยแบ่งส่วนราชการออกเป็น กองบิน กรมควบคุมการปฏิบัติทางอากาศ และหน่วยบัญชาการอากาศโยธิน โดยกระจายพื้นที่ทั่วประเทศ
การจัดระเบียบบริหารราชการส่วนภูมิภาคแบบเฉพาะ > ส่วนราชการของกระทรวงศึกษาธิการในส่วนภูมิภาค

การบริหารราชการของ กระทรวงศึกษาธิการในส่วนภูมิภาค เป็นรูปแบบเฉพาะตามพระราชบัญญัติระเบียบบริหารราชการกระทรวงศึกษาธิการ พ.ศ. 2546 ที่กำหนดให้การจัดระเบียบการบริหารราชการแบ่งเป็น บริหารราชการในส่วนกลาง บริหารราชการในเขตพื้นที่การศึกษา และ บริหารราชการในสถานศึกษาของรัฐที่จัดการศึกษาระดับปริญญา ที่เป็นนิติบุคคล
บริหารราชการในเขตพื้นที่การศึกษา มีการจัดระเบียบการบริหารราชการดังนี้
สำนักงานเขตพื้นที่การศึกษาประถมศึกษา มีหน้าที่ในการจัดการศึกษาระดับอนุบาล และประถมศึกษาให้สอดกับความต้องการของท้องถิ่น และนโยบายการศึกษาของประเทศ
สำนักงานเขตพื้นที่การศึกษามัธยมศึกษา มีหน้าที่ในการจัดการศึกษาระดับมัธยมศึกษาให้สอดกับความต้องการของท้องถิ่น และนโยบายการศึกษาของประเทศ
แนวคิดปฏิรูป

ปัจจุบันมีหลายพรรคที่จะใช้ระบบการกระจายอำนาจมาใช้กับระดับจังหวัดแต่มีปัญหาอยู่มากเช่น
1.อาจการเป็นการผูกขาดทางอำนาจให้แก่ผู้มีอิทธิพลสังเกตจากนายกอบจ.ส่วนมากมีหน้าซ้ำๆหรือเครือเดียวกันทั้งๆที่ประชากรส่วนมากแทบไม่รู้จักเลย
2.มีการคดโกงเกิดขึ้นบ่อยจากกรณีอบจ.ลำพูน เนื่องจากระบบบริหารท้องถิ่นมีบางส่วนที่ลูกจ้างและข้าราชการที่เป็นคนเครือเดียวกันรู้จักกันทำให้ช่วยปกปิดได้ต่างจากระบบส่วนกลางที่มีการหมุนเวียนข้าราชการให้ไปหลายๆที่และการฟ้องร้องผู้ที่มีอิทธิพลต่อพื้นที่เป็นอะไรที่เสี่ยงมากๆ
3.ชาวบ้านอาจฟ้องร้องได้ยากเพราะถ้ามีปัญหากับเราผู้มีอิทธิพลอาจมีอันตรายซึ่งส่วนกลางไม่สามารถคุ้มครองได้ทันที
4.อาจมีการใช้กองกำลังท้องถิ่นในทางที่ผิดเช่น อส. ตร. 
แต่ระบบนี่มีข้อดี
1.ถ้าชาวบ้านได้นายกที่ดีจริงๆจะมีการช่วยเหลือที่ทันท่วงทีไม่ต้องผ่านระบบซับซ้อนของส่วนกลาง
2.จะมีการทราบปัญหาที่แท้จริงของชาวบ้านเพราะเนื่องจากคนในระบบนี่ส่วนใหญ่จะเป็นคนในพื้นที่(ซึ่งตอนนี้ระบบกลางก็มีการใช้อยู่เป็นการคละคนให้มีคนในพื้นที่และจากด้านนอก)
3.ชาวบ้านจะมีความกล้าในการติดต่อส่วนราชการเพราะมีคนในระบบท้องถิ่นนี่มีความเป็นกันเองกับข้าราชการเนื่องจากเป็นคนในพื้นที่จากที่แต่ก่อนชาวบ้านจะมองข้าราชการว่าเป็นสิ่งที่เข้าถึงยาก
สำนักงานการปฏิรูปที่ดินจังหวัดนครนายก เป็นราชการส่วนภูมิภาคในระดับจังหวัดของสำนักงานการปฏิรูปที่ดินเพื่อเกษตรกรรม (ส.ป.ก.)
คริสตจักรบัลแกเรียนออร์ทอดอกซ์

โบสถ์สมัยศตวรรษที่ 17 ของคริสตจักรบัลแกเรียนออร์ทอดอกซ์
คริสตจักรบัลแกเรียนออร์ทอดอกซ์ (บัลแกเรีย: Българска православна църква, อักษรโรมัน: Balgarska pravoslavna tsarkva) หรือ เขตอัครบิดรบัลแกเรีย (Българска патриаршия) เป็นคริสตจักรอิสระในนิกายอีสเทิร์นออร์ทอดอกซ์ และเป็นคริสตจักรที่เก่าแก่ที่สุดของชาวสลาฟ โดยมีผู้นับถือประมาณ 6 ล้านคนในประเทศบัลแกเรีย และประมาณ 1.5–2 ล้านคนในประเทศอื่น ๆ คริสตจักรแห่งนี้ได้รับการรับรองความเป็นอิสระโดยอัครบิดรแห่งคอนสแตนติโนเปิลในปี ค.ศ. 1945
ขรรคปุระ

| ขรรคปุระ খড়্গপুর |
| --- | --- |
นคร
สถานีรถไฟชุมทางขรรคปุระ
ขรรคปุระที่ตั้งของขรรคปุระในประเทศอินเดีย
พิกัด:  22°19′49″N 87°19′25″E﻿ / ﻿22.330239°N 87.323653°E﻿ / 22.330239; 87.323653
ประเทศ:  อินเดีย
รัฐ: เบงกอลตะวันตก
เขต: ปัศจิมเมทินีปุระ
พื้นที่
 • ทั้งหมด: 127 ตร.กม. (49 ตร.ไมล์)
ความสูง: 61 เมตร (200 ฟุต)
ประชากร (พ.ศ. 2554)
 • ทั้งหมด: 207,604 คน
 • อันดับ: 221
ภาษา
 • ภาษาราชการ: เบงกอลและอังกฤษ
เขตเวลา: UTC+5:30 (เวลามาตรฐานอินเดีย)
รหัสไปรษณีย์: 721301 / 721305
รหัสโทรศัพท์ทางไกล: 03222
ทะเบียนพาหนะ: WB-36-xxxx
เขตเลือกตั้งโลกสภา: เมทินีปุระ
เขตเลือกตั้งวิธานสภา: ขรรคปุรสัทระ
เว็บไซต์: kharagpurmunicipality.org
ขรรคปุระ (เบงกอล: খড়্গপুর; อังกฤษ: Kharagpur) เป็นเมืองในเขตปัศจิมเมทินีปุระ จังหวัดเมทินีปุระ รัฐเบงกอลตะวันตก ประเทศอินเดีย ขรรคปุระตั้งอยู่บนชายฝั่งด้านใต้ของแม่น้ำกังสาพตี ทางตอนใต้ของรัฐเบงกอลตะวันตก โดยอยู่ห่างจากนครโกลกาตาซึ่งเป็นเมืองหลวงของรัฐไปทางทิศตะวันตกประมาณ 110 กิโลเมตร
ขรรคปุระเป็นที่ตั้งของอุตสาหกรรมสำคัญหลายประเภท และเป็นที่ตั้งของสถานีรถไฟชุมทางขรรคปุระ ซึ่งเป็นชุมทางรถไฟที่สำคัญที่สุดแห่งหนึ่งในภาคตะวันออกของประเทศอินเดีย เส้นทางรถไฟสายหลักที่ผ่านชุมทางขรรคปุระมีจำนวน 5 สาย ได้แก่สายหาวรา-นาคปุระ-มุมไบ สายหาวรา-เจนไน สายหาวรา-ขรรคปุระ สายอาสานโสละ-ฏาฏานคร-ขรรคปุระ และสายขรรคปุระ-ปุรี ชานชาลาของสถานีรถไฟชุมทางขรรคปุระมีความยาว 1,072.5 เมตร ซึ่งยาวเป็นอันดับที่ 3 ของโลก นอกจากนี้ ขรรคปุระยังเป็นที่ตั้งของสถาบันเทคโนโลยีแห่งอินเดีย ขรรคปุระ (ไอไอที ขรรคปุระ) ซึ่งเป็นสถาบันอุดมศึกษาแห่งแรกในกลุ่มสถาบันเทคโนโลยีแห่งอินเดีย ก่อตั้งเมื่อ พ.ศ. 2494
จากรายงานสำมะโนประชากรครั้งล่าสุด ซึ่งจัดทำใน พ.ศ. 2554 ขรรคปุระมีประชากร 207,604 คน โดยแบ่งเป็นชาย 106,559 คน และหญิง 101,045 คน ในขณะที่ประชากรรวมของขรรคปุระและเขตปริมณฑล ได้แก่นิคมรถไฟขรรคปุระ และกลายกุนฑะ มีจำนวน 299,683 คน ได้แก่ชาย 153,143 คนและหญิง 146,540 คน ประชากรประมาณร้อยละ 85 ของขรรคปุระรู้หนังสือ ประชากรร้อยละ 80 โดยประมาณนับถือศาสนาฮินดู รองลงมาได้แก่ศาสนาอิสลามซึ่งมีผู้นับถือประมาณร้อยละ 13
ขุลนา

| ขุลนา খুলনা |
| --- | --- |
มหานคร
 จากบน: เส้นขอบฟ้าเมืองขุลนา, Gollamari Martyrs’ Memorial , Khan Jahan Ali Bridge , Khulna University, Khulna Medical College, Khulna Nagar Bhaban
ขุลนาแสดงแผนที่ประเทศบังกลาเทศขุลนาแสดงแผนที่ทวีปเอเชียขุลนาแสดงแผนที่โลก
พิกัด: 22°49′N 89°33′E﻿ / ﻿22.82°N 89.55°E﻿ / 22.82; 89.55
ประเทศ:  บังกลาเทศ
ภาค: ขุลนา
อำเภอ: ขุลนา
สภาเทศบาล: 12 ธันวาคม 1884
องค์การเทศบาล:: 12 ธันวาคม 1984
องค์การนคร:: 6 สิงหาคม 1990
การปกครอง
 • ประเภท: องค์การนคร
 • องค์กร: Khulna City Corporation
 • นายกเทศมนตรี: Talukder Abdul Khaleque
พื้นที่
 • มหานคร: 59.57 ตร.กม. (23.00 ตร.ไมล์)
ความสูง: 9 เมตร (30 ฟุต)
ประชากร (2015)
 • มหานคร: 663,342 คน
 • ความหนาแน่น: 11,000 คน/ตร.กม. (29,000 คน/ตร.ไมล์)
 • รวมปริมณฑล: 1,022,000 คน
เดมะนิม: Khulnaiya
เขตเวลา: UTC+6 (BST)
รหัสไปรษณีย์: Khulna GPO 9000 & Khulna Head Office 9100
IDD : Calling Code : +880 (0)41
Languages: Standard Bengali(Official)
Police: Khulna Metropolitan Police
สนามบิน: Khan Jahan Ali Airport
Literacy rate: 59.1%
เว็บไซต์: khulnacity.org
ขุลนา (เบงกอล: খুলনা) เป็นเมืองใหญ่เป็นอันดับที่ 4 ของประเทศบังกลาเทศ เป็นที่ตั้งฝ่ายบริหารของภาคขุลนาและอำเภอขุลนา จากข้อมูลสำรวจสำมะโนประชากร ปี ค.ศ. 2011 เมืองมีประชากร 663,342 คน เขตมหานครมีประชากรราว 1.022 ล้านคน ในปี ค.ศ. 2014
ขุลนาเป็นเมืองท่าบนฝั่งแม่น้ำรูปสาและแม่น้ำไภรพ เป็นจุดศูนย์กลางอุตสาหกรรมของบังกลาเทศ เป็นที่ตั้งของบริษัทนานาชาติ มีท่าเรือมงคล (ท่าเรือทางทะเลที่ใหญ่เป็นอันดับสองของประเทศ) และมีหนึ่งในสองของศูนย์กลางบัญชาการทางทะเลกองทัพเรือบังกลาเทศ  ขุลนายังเป็นเส้นทางสู่สุนทรวัน ป่าชายเลนที่ใหญ่ที่สุดในโลก และเป็นที่อยู่อาศัยของเสือโคร่งเบงกอล
ชัยณรงค์ โยธา

| ตรี ชัยณรงค์ |
| --- | --- |
เกิด: ชัยณรงค์ โยธา 29 กันยายน พ.ศ. 2530 (37 ปี) บ้านหนองนกเขา ตำบลท่าเกษม อำเภอเมืองสระแก้ว จังหวัดสระแก้ว ประเทศไทย
ชื่ออื่น: ตรี ชัยณรงค์, จิ๊กโก๋บิ๊กอาย สายอารมณ์
ศิษย์เก่า: โรงเรียนท่าเกษมพิทยา
อาชีพ: นักร้อง • นักแสดง
บิดามารดา: สมบุญ โยธา (เสียชีวิต) (มารดา)
อาชีพทางดนตรี
แนวเพลง: ลูกทุ่ง หมอลำ ป๊อป
เครื่องดนตรี: เสียงร้อง
ช่วงปี: พ.ศ. 2559–ปัจจุบัน
ค่ายเพลง: แกรมมี่โกลด์ (2559 - ปัจจุบัน)
 นักดนตรี
ชัยณรงค์ โยธา หรือชื่อในวงการคือ ตรี ชัยณรงค์ (เกิด 29 กันยายน พ.ศ. 2530) เป็นนักร้องลูกทุ่งและหมอลำชายชาวไทยสังกัดแกรมมี่โกลด์ เจ้าของฉายา จิ๊กโก๋บิ๊กอาย สายอารมณ์ เขาอยู่ในวงการบันเทิงมาแล้ว 8 ปี
เขาเกิดที่ตำบลท่าเกษม อำเภอเมืองสระแก้ว จังหวัดสระแก้ว จบการศึกษาระดับชั้นมัธยมศึกษาปีที่ 4 จากโรงเรียนท่าเกษมพิทยา เขาซึมซับการจิ๊กโก๋อกหัก เจ้าของเสียงเจ็บแต่สะใจ แชมป์ 17 สมัยผู้ลือลั่น จากรายการศึกวันดวลเพลง เพลงเศร้า ช้า ซึ้ง ที่นำเสียงของเขาจะสะกดอารมณืคนฟังได้เป็นอย่างดี นักแต่งเพลงและนักดนตรีหมอลำชื่อดัง อำไพได้พาเขาไปพบกับสลา คุณวุฒิและเขาได้เป็นศิลปินในโครงการ น้องใหม่ไต่ดาว โครงการ 2 และบันทึกเสียงผลงานเพลงในโครงการคือ มันฮักแต่เจ้าฮู้บ่ และ ลำร็อค เจ้าบ่มีใจ และหลังจากนั้นเขาจึงได้เป็นศิลปินสังกัดแกรมมี่โกลด์นับแต่นั้นเป็นต้นมา
ชีวิตช่วงต้น

เขาเกิดเมื่อวันที่ 29 กันยายน พ.ศ. 2530 ที่ตำบลท่าเกษม อำเภอเมืองสระแก้ว จังหวัดสระแก้ว  เขาสำเร็จการศึกษาชั้นประถมศึกษาจากโรงเรียนบ้านหนองนกกระเรียน ระดับชั้นมัธยมศึกษาจากโรงเรียนท่าเกษมพิทยา จบการศึกษาเมื่อปี พ.ศ. 2547
เข้าสู่วงการบันเทิงโดยการเป็นศิลปิน

ตรีได้เข้ามาประกวดรายการศึกวันดวลเพลง และเป็นแชมป์ 17 สมัย หลังจบการแข่งขัน จึงให้เขาบันทึกเสียงการร้องหมอลำเอาไว้ หลังจากนั้นได้นำไปให้ สลา คุณวุฒิ จนกระทั่งผ่านไปเป็นปี สลาได้ติดต่อเขาให้ไปบันทึกเสียงจากเพลงในโครงการ น้องใหม่ไต่ดาว โครงการ 2 ในเพลง มันฮักแต่เจ้าฮู้บ่ และ ยากสำหรับอ้าย ง่ายสำหรับเขา จากนั้นเขากลายเป็นศิลปินสังกัดแกรมมี่โกลด์ นับแต่นั้นเป็นต้นมา มีผลงานอันเป็นที่รู้จักหลังจากนี้อาทิ ไผ, ฝันว่าได้เป็นพระเอก เป็นต้น
ผลงานเพลง > อัลบั้มเดี่ยว

| ปี | ชื่ออัลบั้ม | รายชื่อเพลง |
| --- | --- | --- |
| 2564 |  ปอน ปอน on สตาร์ ออกจำหน่าย : 26 พฤศจิกายน พ.ศ. 2564  ค่าย : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : Digital |  สมน้ำหน้าเจ้าของ  ปอน ปอน on สตาร์  เว้าบาป  หนักเติบอยู่ (ร้องร่วมกับ เบียร์ พร้อมพงษ์)  แพ้ฮักผู้บ่าวอินดี้  เทศกาลของหัวใจ |
| 2565 |  หาแสง (Spotlight) ออกจำหน่าย : 20 กันยายน พ.ศ. 2565  ค่าย : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : Digital |  ทุกข้อความ  ขอเฮ็ดคือเก่าได้บ่  ใจบ่  พาหะนำโศก  หาแสง  มันแปลว่าฮัก |
ผลงานเพลง > อัลบั้มพิเศษ

| ปี | ชื่ออัลบั้ม | รายชื่อเพลง |
| --- | --- | --- |
| 2560 |  น้องใหม่ไต่ดาว โครงการ 2 จากเวทีฝันสู่เวทีจริง ออกจำหน่าย : 27 เมษายน พ.ศ. 2560  ค่าย : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : CD, Digital Download |  มันฮักแต่เจ้าฮู้บ่ ศิลปิน ตรี ชัยณรงค์  บ่หล่อก็บ่ตาย ศิลปิน เน็ค นฤพล  ง่ายเนาะ ศิลปิน ลำเพลิน วงศกร  หนีช้ำมาลำซิ่ง ศิลปิน ส้ม พฤกษา  มักสาวดาวเต้น ศิลปิน เจมส์ จตุรงค์  ฮักบ่ได้แต่ลืมอ้ายบ่ลง ศิลปิน เวียง นฤมล  ตั้งใจมาเป็นตัวจริง ศิลปิน เน็ค นฤพล  น้องบ่ผู้งามคือเพิ่น ศิลปิน ส้ม พฤกษา  อย่าเอาน้ำตามาตั๋วอ้าย ศิลปิน เจมส์ จตุรงค์  น้องตั้งใจฮัก อ้ายตั้งใจทิ้ง ศิลปิน เวียง นฤมล  ลำร็อค เจ้าบ่มีใจ ศิลปิน ตรี ชัยณรงค์  ขอสมัครเป็นแฟนใหม่ ศิลปิน ลำเพลิน วงศกร |
ผลงานเพลง > ซิงเกิ้ลเดี่ยว

| ปี | ชื่อเพลง | ค่าย | หมายเหตุ |
| --- | --- | --- | --- |
| 2559 | เล่าสู่หลานฟัง (ต้นฉบับ สลา คุณวุฒิ) | แกรมมี่โกลด์ | บทเพลงเพื่อรำลึกถึงพระบาทสมเด็จพระมหาภูมิพลอดุลยเดชมหาราช บรมนาถบพิตร หลังการสวรรคตเมื่อวันที่ 13 ตุลาคม พ.ศ. 2559 |
| 2560 | มันฮักแต่เจ้าฮู้บ่ | แกรมมี่โกลด์ | เพลงในโปรเจกต์ น้องใหม่ไต่ดาว โครงการ 2 จากเวทีฝันสู่ เวทีจริง |
| 2560 | ลำร็อค เจ้าบ่มีใจ | แกรมมี่โกลด์ | เพลงในโปรเจกต์ น้องใหม่ไต่ดาว โครงการ 2 จากเวทีฝันสู่ เวทีจริง |
| 2560 | ยากสำหรับอ้าย ง่ายสำหรับเขา | แกรมมี่โกลด์ | Single แรกภายใต้สังกัดแกรมมี่โกลด์ |
| 2561 | ไผ | แกรมมี่โกลด์ |  |
| 2561 | บ่น่าเฮ็ดกันดอก | แกรมมี่โกลด์ |  |
| 2562 | มันแปลว่าฮัก | แกรมมี่โกลด์ |  |
| 2562 | ตั๋วให้คิดฮอด (ต้นฉบับ ต่าย อรทัย) | แกรมมี่โกลด์ | เพลงในโปรเจกต์ บทเพลงของดอกหญ้า วัน - เวลา - บ่อาจลบ |
| 2562 | สามัญบ่สำนึก | แกรมมี่โกลด์ |  |
| 2563 | อ้ายบ่ทำร้ายเจ้าดอก | แกรมมี่โกลด์ |  |
| 2563 | โพสต์เขาเจ้าเมนต์ | แกรมมี่โกลด์ |  |
| 2563 | ความจำเรื่องเจ้า (ต้นฉบับ ไหมไทย ใจตะวัน) | แกรมมี่โกลด์ | เพลงในโปรเจกต์พิเศษ 25ปี แกรมมี่ โกลด์ 25 ปี แห่งความผูกพัน ฉันและเธอ |
| 2563 | ฝันว่าได้เป็นพระเอก | แกรมมี่โกลด์ |  |
| 2565 | แผลในใจ | แกรมมี่โกลด์ |  |
| 2566 | ฮักหลายจนโง่ | แกรมมี่โกลด์ |  |
| 2566 | ตั๋วได้แต่กูนี่ล่ะ | แกรมมี่โกลด์ |  |
| 2567 | กะอยากสิมี | แกรมมี่โกลด์ |  |
ผลงานเพลง > เพลงที่ไม่ได้ปล่อย

ปล่อยให้ได้ฟังในรูปแบบ Demo Version ใน YouTube channel : ตรี ชัยณรงค์ OFFICIAL
| ข้อมูลอัลบั้ม | รายชื่อเพลง | สถานะเพลงในปัจจุบัน |
| --- | --- | --- |
|  Demo Version ของ ตรี ชัยณรงค์ ออกจำหน่าย : Unreleased  ค่าย : แกรมมี่โกลด์, จีเอ็มเอ็มแกรมมี่  เหตุผลที่ไม่ได้ขาย : มีปัญหาในการผลิต | แล้วอ้ายล่ะ | - |
ผลงานเพลง > เพลงที่ร่วมร้องกับศิลปินอื่น

เพลงที่ตรีได้มีส่วนร่วมในการการร้อง
ผลงานเพลง > เพลงในโปรเจกต์พิเศษ

| ปี | ชื่อโปรเจกต์ | เพลงที่มี ตรี ชัยณรงค์ ร้อง |
| --- | --- | --- |
| 2560 | ซิงเกิ้ลพิเศษต้อนรับปีใหม่ 2561 |  ปีใหม่ทุกวัน (ร้องรวมทั้งสังกัด แกรมมี่ โกลด์) |
| 2561 | ลูกทุ่งกีตาร์หวาน ซูเปอร์ฮิต |  มันฮักแต่เจ้าฮู้บ่  ยากสำหรับอ้าย ง่ายสำหรับเขา |
| 2561 | Looktung the battle |  เจ้าตั๋วว่าฮักอ้าย (Looktung the battle) (ร้องร่วมกับ เบียร์ พร้อมพงษ์) |
| 2562 | บทเพลงของดอกหญ้า วัน-เวลา-บ่อาจลบ |  ตั๋วให้คิดฮอด (ต้นฉบับ ต่าย อรทัย) |
| 2562 | เพลงประกอบภาพยนตร์ ฮักบี้บ้านบาก |  ฮักต้องบี้ (ร้องร่วมกับ ตรี ชัยณรงค์) |
| 2563 | 25 ปี แกรมมี่ โกลด์ 25 ปี แห่งความผูกพัน ฉันและเธอ |  ความจำเรื่องเจ้า (ต้นฉบับ ไหมไทย ใจตะวัน) |
| 2563 | เพลงสามัญประจำบ้าน |  เป็นใด๋แน (ร้องร่วมกับ ครูสลา, เสถียร, มนต์แคน, เบียร์, เจมส์, เวียง, เล้ง และส้ม) |
| 2563 | ไปรวยเอาดาบหน้า |  กลิ่นลาบที่สีลม (ร้องร่วมกับ มนต์แคน แก่นคูน, เบียร์ พร้อมพงษ์) |
| 2563 | สมหวังไปด้วยกัน สมหวัง เงินสั่งได้ |  ต้องมีสักวัน (สมหวังไปด้วยกัน) (ต้นฉบับ ก๊อท จักรพันธ์) |
| 2564 | โฆษณา แลคตาซอย |  ส่งความสุข (ร้องร่วมกับ ลาบานูน, นิว จิ๋ว, หญิงลี ศรีจุมพล) |
| 2565 | โฆษณา แลคตาซอย |  แซ่บคัก มากหลาย (ร้องร่วมกับ หญิงลี ศรีจุมพล) |
| 2565 | โฆษณา ซุปเปอร์แซ่บ |  ซุปเปอร์แซ่บ (ร้องร่วมกับ แพ็กกี้ สกลนรี) |
| 2566 | ซนซน 40 ปี GMM GRAMMY |  แฟนจ๋า (ต้นฉบับ เบิร์ด ธงไชย) (ร้องร่วมกับศิลปินแกรมมี่โกลด์) |
| 2568 | 30 ปี แกรมมี่ โกลด์ |  |
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี พ> ศ. | เรื่อง | บทบาท |
| --- | --- | --- |
| 2559 | เราเกิดในรัชกาลที่ ๙ เดอะซีรีส์ | ประชาชน |
| 2562 | สาวน้อยร้อยล้านวิว | ตรี ชัยณรงค์ |
| 2563 | มงกุฎดอกหญ้า | มนต์ชัย วิเศษศิลป์ |
| 2563 | สูตรรักแซ่บอีหลี | ตรี ชัยณรงค์ / จ่อย (รับเชิญ) |
| 2565 | ทายาทพันธุ์ข้าวเหนียว | นที |
| 2566 | ดอกหญ้าป่าคอนกรีต | นำโชค บุญค้ำคูณ |
| 2568 | สิงโตลำซิ่ง |  |
ผลงานการแสดง > โฆษณา

นมถั่วเหลือง ตราแลคตาซอย ร่วมด้วย นิว-จิ๋ว, ลาบานูน และ หญิงลี ศรีจุมพล (2564)
ผลงานการแสดง > มิวสิควีดีโอ

| ปี | ชื่อเพลง | ชื่อนักร้อง |
| --- | --- | --- |
| 2560 | "มันฮักแต่เจ้าฮู้บ่" | ตรี ชัยณรงค์ |
| 2560 | "ฮักบ่ได้แต่ลืมอ้ายบ่ลง" | เวียง นฤมล |
| 2560 | "บ่หล่อก็บ่ตาย" | เน็ค นฤพล |
| 2560 | "หนีช้ำมาลำซิ่ง" | ส้ม พฤกษา |
| 2560 | "ยากสำหรับอ้าย ง่ายสำหรับเขา" | ตรี ชัยณรงค์ |
| 2561 | "บ่น่าเฮ็ดกันดอก" | ตรี ชัยณรงค์ |
| 2562 | "สามัญบ่สำนึก" | ตรี ชัยณรงค์ |
| 2563 | "อ้ายบ่ทำร้ายเจ้าดอก" | ตรี ชัยณรงค์ |
| 2563 | "โพสต์เขาเจ้าเมนต์" | ตรี ชัยณรงค์ |
| 2563 | "ถนนสายมิตรภาพ" | ไผ่ พงศธร, ต่าย อรทัย |
| 2563 | "แม่น กทม. บ่นี่" | ไผ่ พงศธร, ต่าย อรทัย |
| 2563 | "ฝันว่าได้เป็นพระเอก" | ตรี ชัยณรงค์ |
| 2564 | "สมน้ำหน้าเจ้าของ" | ตรี ชัยณรงค์ |
| 2564 | "ปอน ปอน on สตาร์" | ตรี ชัยณรงค์ |
| 2564 | "เว้าบาป" | ตรี ชัยณรงค์ |
| 2564 | "หนักเติบอยู่" | ตรี ชัยณรงค์, เบียร์ พร้อมพงษ์ |
| 2564 | "แพ้ฮักผู้บ่าวอินดี้" | ตรี ชัยณรงค์ |
| 2564 | "เทศกาลของหัวใจ" | ตรี ชัยณรงค์ |
| 2566 | "ฮักหลายจนโง่" | ตรี ชัยณรงค์ |
| 2566 | "ตั๋วได้แต่กูนี่ล่ะ" | ตรี ชัยณรงค์ |
| 2567 | "กะอยากสิมี" | ตรี ชัยณรงค์ |
คอนเสิร์ต

คอนเสิร์ต ตรี ชัยณรงค์ - พลอย เดอะวอยซ์ ณ วัดเขตมงคล (11 พฤษภาคม 2562)
คอนเสิร์ต ดอกหญ้ากลางเมืองใหญ่ (รับเชิญ) คอนเสิร์ตใหญ่ครั้งแรกของ ต่าย อรทัย 16 ปี ที่รอคอย (22 มิถุนายน 2562)
คอนเสิร์ต รำลึก 28 ปี ดวงจันทร์...กลางดวงใจ พุ่มพวง ดวงจันทร์ (12 มิถุนายน 2563)
คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (10 ตุลาคม - 28 พฤศจิกายน 2563 / รังสิต & สระบุรี & อุดรธานี & หนองคาย)
คอนเสิร์ต ลูกทุ่งแดนเนรมิต 1 (29 มกราคม 2565)
คอนเสิร์ต ลูกทุ่งแดนเนรมิต 2 (24 กันยายน 2565)
แหล่งข้อมูลอื่น

ชัยณรงค์ โยธา ที่อินสตาแกรม
คีตาญชลี (แก้ความกำกวม)

คีตาญชลี สามารถหมายถึง
คีตาญชลี (อังกฤษ: Gitanjali; เบงกอล: গীতাঞ্জলি) กวีนิพนธ์ภาษาอังกฤษของ รพินทรนาถ ฐากูร ซึ่งทำให้ท่านได้รับรางวัลโนเบลสาขาวรรณกรรม ในปี พ.ศ. 2456
คีตาญชลี (วงดนตรี) วงดนตรีเพื่อชีวิตสัญชาติไทย
คีตาญชลี (นามปากกา)
จังหวัดกาโบรโว

42°55′N 25°15′E﻿ / ﻿42.917°N 25.250°E﻿ / 42.917; 25.250
| จังหวัดกาโบรโว Област Габрово |
| --- | --- |
จังหวัด
ที่ตั้งของจังหวัดกาโบรโวในบัลแกเรีย
ประเทศ:  บัลแกเรีย
เมืองหลัก: Gabrovo
เทศบาล: 4
การปกครอง
 • Governor: Nevena Petkova
พื้นที่
 • ทั้งหมด: 2,023 ตร.กม. (781 ตร.ไมล์)
ประชากร (กุมภาพันธ์ 2011)
 • ทั้งหมด: 122,702 คน
 • ความหนาแน่น: 61 คน/ตร.กม. (160 คน/ตร.ไมล์)
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
ป้ายทะเบียน: EB
เว็บไซต์: gb.government.bg
จังหวัดกาโบรโว (บัลแกเรีย: Област Габрово, Oblast Gabrovo) เป็นจังหวัดขนาดเล็กตั้งอยู่ที่ศูนย์กลางทางภูมิศาสตร์ของบัลแกเรีย ตั้งชื่อตามเมืองหลักกาโบรโว ในปี 2009 ประชากรทั้งหมดของจังหวัดคือ 130,001 คน